section_heading: Konstrukcija
paragraph_text: Tip T6A2 je razvijen kao nasljednik tramvaja Tatra T4, koji se izvozio u bivši Sovjetski Savez, bivšu Jugoslaviju i Njemačku. Tramvaji imaju užu karoseriju (2200 mm naspram standardnih 2500 mm). To je jednosmjerni četveroosovinski motorni tramvaj. Tramvaj ima troja vrata te je opremljen tiristorskom električnom opremom TV3. Tramvaji se mogu spajati i u tipične njemačke kompozicije (T6A2+T6A2+B6A2), a cijela kompozicija upravlja se samo s jednim tramvajem.